activitats - Escola Garbí Pere Vergés Badalona
S’acaba la campanya de donació de Sang
Els alumnes de 3r ESO varen finalitzar la UT 3 amb la donació de sang en col·laboració amb el Banc de Sang i Teixits.
La jornada va ser tot un èxit. En total, hi varen participar 32 donants, 8 dels quals van donar sang per primera vegada.
En nom del Banc de Sang i Teixits i en el dels alumnes i tutors de 3r volem felicitar i agrair la seva col·laboració a tots els que ho han fet possible.
Recordin sempre que “Si el teu cor batega fes que un altre també”.
Campanya bang de sang-1819 from Pere Vergés
Acabada la campanya de recollida del Banc dels Aliments
El passat 12 de desembre els alumnes de 3r d’ESO varen visitar la nau del Banc dels Aliments. Allí varen ser voluntaris durant tot el matí i hi varen desenvolupar tasques, com ara empaquetar aliments, classificar-los, entre d’altres.
Després de la visita, varen venir a buscar els aliments recollits durant la campanya. Enguany ha estat més que positiva: finalment s’han recollit 1200kg, quantitat rècord de la nostra Escola.
En nom del Banc i en el dels alumnes i tutors de 3r volem felicitar i agrair a tots els que hi han col·laborat i ho han fet possible.
Engeguem la campanya de recollida del Banc dels Aliments
Els alumnes de 3r d’ESO, dins el marc de la UT2, han engegat un any més la campanya de recollida del Banc dels Aliments a l’escola. Aquesta institució fa una gran tasca per ajudar les famílies del nostre entorn que no tenen els recursos necessaris per alimentar-se.
El recapte ha començat aquesta setmana i es durà a terme fins el 7 de desembre. Durant aquest període es poden portar tants aliments com vulguin. Es poden deixar a les caixes situades a les aules dels seus fills o a les entrades de l’escola.
Llegums, oli, llet, farina, fruits secs, farinetes, sucs, conserves o pastes són alguns dels aliments que es poden portar.
Tota ajuda, per petita que sigui, és important no només per al recapte, sinó també a l’hora de prendre consciència, tots plegats, que hi ha molta gent del nostre entorn proper a qui podem ajudar.
El nostre decàleg a televisió de Badalona!
El dia 5 de juny es celebra el Dia Mundial del Medi Ambient a tot el món. Aquesta celebració va ser establerta per l’Assemblea General de les Nacions Unides l’any 1972, que ho va fer amb l’objectiu d’estimular la sensibilització mundial entorn del Medi Ambient i intensificar-ne l’atenció i l’acció política.
Les Xarxa d’Escoles Verdes de Badalona, a la qual pertanyem, enguany celebrem el dia mundial del medi ambient amb creació d’uns audiovisuals que presenten el nostre decàleg d’Escoles verdes de Badalona.
Cada escola de la xarxa s’ha fet càrrec d’un dels 11 punts del nostre decàleg.
A l’escola els jardiners han estat els protagonistes del punt 11, Fem campanyes per promocionar que som escola verda, conjuntament amb els companys de l’escola Salvador Espriu.
Les càpsules audiovisuals han anat sortint a la televisió de Badalona al llarg de tota la setmana.
Si no els heu pogut veure a la televisió us convidem a fer-ho mitjançant el següent enllaç:
Capítol 1. Des de petits aprenem hàbits sostenibles. Llar d’infants Picarol
Des de l’escola bressol fins que som grans fem ús d’hàbits sostenibles
Us adjuntem els punts del nostre decàleg com a escola verda, que ens comprometem a seguir.
1. No portem mai l’esmorzar en paper d’alumini! Fem servir embolcalls sostenibles com la carmanyola o el boc&roll
2. Apliquem el principi de les tres R: Redueix, Reutilitza i Recicla
3. Promovem el consum responsable a través de la socialització de llibres i material escolar i pedagògic
4. Per estalviar energia, no deixem els llums ni els ordinadors encesos quan no hi som i aprofitem la llum i l’escalfor del sol
5. Fem un ús intel·ligent i responsable de l’aigua al centre
6. Caminem pels passadissos sense cridar i sense córrer. El soroll innecessari també contamina!
7. Cuidem el nostre hort i jardí i aprenem a tenir una alimentació saludable i sostenible
8. Aprenem a respectar l’entorn natural i promovem els patis verds
9. Fem sortides per conèixer el medi natural proper i, sempre que sigui possible, utilitzem el transport públic o anem caminant en les nostres sortides
10. Al llarg del curs fem campanyes i presentacions per donar a conèixer que som una Escola Verda
11. Impliquem tota la comunitat educativa en les activitats d’Escola Verda a través del Comitè Mediambiental
Des de Badalona, canviant el món !
3a Mostra de robòtica i programació del Barcelonès Nord – 2018
Després dues edicions celebrades a Badalona, aquest any la Mostra de robòtica i programació del Barcelonès Nord es trasllada a l’Escola d’Enginyeria de Barcelona Est. EEBE – Universitat Politècnica de Catalunya on el passat dia 2 de maig de 2018 les escoles del nostre entorn van compartir les seves experiències educatives en aquestes dues àrees punteres en l’ensenyament de la tecnologia.
A la mostra es van poder veure des dels clàssics seguidors de línies a instruments musicals fets amb materials reciclats controlats per sistemes electrònics i ordinadors. No van faltar les petites aplicacions per a mòbils fetes amb AppInventor, impressores 3D, o automatismes per controlar cases domòtiques o ponts mòbils.
Els nostres alumnes de 1r d´ESO van visitar la mostra, i els alumnes de la matèria optativa de robòtica de 4t d’ESO van muntar un estand on mostraven alguns dels seus projectes, i d’altres realitzats des de 1r a 3r d’ESO, o alguns Treballs de Recerca de Batxillerat.
2a Mostra de robòtica i programació del Barcelonès Nord – 2017
Jocs d’aigua al jardí del Plàtans
Han fet bombolles de sabó, curses d’omplir galledes amb aigua, han portat plats amb gots plens d’aigua com si fossin cambrers o cambreres, s’han mullat amb les pistoles d’aigua,…
També han pogut participar en el joc de les cadires i en les curses de Colors.
Tots, tant alumnes com Mestres, han quedat ben xops, i s’ho han passat d’allò més bé!
Bon inici de l’estiu!
EI4, Contes i L’Estel han representat un conte
Han estat treballat amb molta il•lusió: han anunciat la representació de l’obra amb rètols informatius, repartint les entrades i convidant els seus companys i mestres d’etapa.
Han après molt del món dels insectes i del seu medi.
I com a cloenda, han representat el conte davant dels seus companys.
Ha estat fantàstic! Els felicitem!
Gràcies, Representants!
Al Saló de Plens, en primer lloc, van fer un seguiment del Pla d’acció, tot valorant la resposta del Govern municipal a l’informe del CIB sobre la diversitat funcional de les persones, quines activitats relacionades amb el bullying s’han dut a terme des dels vint-i-sis centres participants i, per últim, van encetar la Campanya pels Drets dels Infants que tindrà lloc a la tardor del 2017.
En segon lloc, els Representants valoraren les activitats fetes durant aquest curs i en proposaren de noves per al curs 2017-18.
En tercer lloc varen elegir el nom de la futura nova Escola Bressol Municipal.
Per últim, de manera molt emotiva, varen acomiadar els nois i noies que enguany cedeixen el càrrec a altres nens per tal de poder gaudir d’aquesta enriquidora experiència.
Des de l’Escola volem agrair sincerament la participació activa, responsable i constant dels nostres Representants al Consell dels Infants de Badalona: David Bioque (durant dos anys) de la Classe Sant Jordi, i Mariona Manzano, Classe Canigó.
Desitgem l’experiència els hagi fet créixer com a ciutadans i dones i homes del demà.
Gràcies Mariona, gràcies David!
EI3 Han anat al Parc del fum
El Sr. Rafel, el maquinista, ja els esperava. Han recorregut el parc passant per dins dels túnels i per sobre dels ponts que travessen el riu.
També han fet activitats de psicomotricitat en un entorn diferent, al mig de la natura.
Aquesta experiència que han compartit amb els companys i les mestres els ha ajudat a adquirir més autonomia, i també ha contribuït a la seva socialització.
Han tornat a l’Escola molt contents i amb moltes ganes d’explicar tot el que havien vist i fet.